als_Latn dik_Latn sag_Latn
Këtë javë pritet të mësohet gjithçka lidhur me të ardhmen e Messit dhe Ronaldos.
E ardhmja e dy futbollistëve më të mirë në botë, Cristiano Ronaldo e Lionel Messi, vazhdon të mbetet e paqartë, raporton ‘Marca’, përcjellë Gazeta Blic
Dy yjet më të mëdhenj të futbollit, ende nuk kanë konfirmuar asgjë lidhur me të ardhmet e tyre, me Ronaldon i cili së fundmi deklaroi se dëshiron të largohet nga Real Madridi.
Në anën tjetër, Messi ndodhet në një situatë krejtësisht ndryshe te Barcelona, pasi konfirmimi për të ardhmen e tij mbetet vetëm një formalitet.
Argjentinasi ka 12 muaj të mbetura në kontratën e tij te Barcelona, dhe duket se është shumë afër të nënshkruajë rinovimin pesë-vjeçar me vlerë 32 milionë euro, e cila prite të ndodhë këtë javë.
Kurse, Ronaldo ka lënë pezull Realin tash e një muaj, kur deklaroi se dëshiron të braktis Spanjën dhe Bernabeun pas akuzave për evazion fiskal – të cilat ai në vazhdimësi i ka mohuar.
Reali pritet të bisedojë këtë javë me portugezin, ku do të mësohet përfundimisht e ardhmja e tij.
Interesim për shërbimet e fituesit të Topit të Artë, kanë shprehur gjigantët Paris Saint-Germain dhe ish-skuadra Manchester United.
als_Latn als_Latn als_Latn als_Latn als_Latn als_Latn als_Latn als_Latn